1. Fontanellan, a barrez Prad,  Bravañ mab a wiskaz dilhad,  E-deus lammet ur benn-herez  Diwar barlenn he magerez.    2. -Pennherezig, din lavarit,  Petra er c'hleuz-se a glaskit ?  -Klasked a ran boukejoù hañv  D'am breurig mager a garan;    3. D'am breurig mager a garan,  Klasked a ran boukejoù hañv,  Hogen aon 'm eus, ken a grenan,  Na erruje Fontanellan.    4.  -Pennherezig, din lavarit,  Fontanellan a anave't ?  -Fontanellan n'anave'an ket,  Kleved komz ane'an 'm eus graet,    5. Kleve komz ane'an 'm eus graet,  Lared oa gwall baotr, 'm eus klevet,  Lared penaos e lamm merc'hed.  - Ya ! ha dreist-holl pennherezed !-    6. Tre he zivrec'h he c'hemeras,  Hag he briatad a reas,  Ha war lost he varc'h he zaolas,  Ha da Sant-Malo he c'hasas.    7. Da Sant-Malo 'neus hi c'haset,  El lean-di  'neus hi lakaet,  Ha pa oe pevarzek vloaz net,  'Neus hi c'hemeret da bried.    II  8. Da vaner Koadelan int aet;  Ur mab bihan he-deus ganet,  Ur mab ker koant evel an hañv,  Heñvel d'e dad Fontanellan.    9. Ken a oa ul lizher degoue'et:  Da Baris e oa red monet.  - Ho unan, amañ ho loskan,  Da Baris raktal a ean.